Piala Donya U-20 FIFA iku kajuwaraan bal-balan resmi sing dianakaké déning FIFA saben rong taun sapisan. Kajuwaraan iki diiloni déning saben nagara sing ngirim tim nasional bal-balan ing golongan umur sangisoré 20 taun. Sadurungé bisa mèlu kajuwaraan iki saben nagara bakal mèlu kualifikasi saka saben konfederasi. Kajuwaraan iki wis akèh ngasilaké calon bintang pebal-balan donya mangsa ngarep.